
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 131 

15 Ιουλίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

163. Χορήγηση οικονομικής ενισχύσεως σε ορισμένες 
κατηγορίες ναυτικών λόγω εορτών Χριστουγέν¬ 
νων 2003. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Τροποποίηση της υπ’ αριθμ. 3/5.2.2004 πράξης Υπουρ¬ 
γικού Συμβουλίου "Σύσταση Συντονιστικού Συμ¬ 
βουλίου Ολυμπιακής Ασφάλειας (ΣΥ.Σ.Ο.Α.)" (ΦΕΚ 
Α' 26). 2 

ΑΠΟΦΑΣΕΙΣ 

Τροποποίηση της ΠΔ/ΤΕ 2291/21.2.1994, όπως ισχύει, 
σχετικά μετά στοιχεία που υποβάλλουν τα πιστωτι¬ 
κά ιδρύματα προς την Τράπεζα της Ελλάδος για 
την εποπτείατου κινδύνου από ανοικτές συναλλαγ¬ 
ματικές θέσεις. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 163 

Χορήγηση οικονομικής ενισχύσεως σε ορισμένες κατη¬ 
γορίες ναυτικών λόγω εορτών Χριστουγέννων 2003. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του Ν. 6002/1934 
"Περί προστασίας των ανέργων εργατών θαλάσσης και 
των οικογενειών αυτών" (Α' 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του Α.Ν. 
113/1936 "Περίσυμπληρώσεωςτου Ν. 6002 κ.λπ." (Α'398) 
και το άρθρο 5 του Ν. 318/1976 "Περί συστάσεως οργανι¬ 
κών θέσεων του επιστημονικού και βοηθητικού Υγειονο¬ 
μικού προσωπικού του Οίκου Ναύτου" (Α' 111). 

β. Του άρθρου 29Ατου Ν. 1558/1985 (Α' 137), όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 


και τροποποιήθηκε με το άρθρο 1 παρ. 2 περ. α του Ν. 
2469/1997 (Α' 38). 

γ. Της παρ. 3 του άρθρου 22 του Ν. 2362/1995 "Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις" (Α' 247). 

δ. Του Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (Α' 57). 

ε. Της 14650/ΔΙΟΕ 85/17.3.2004 κοινής απόφασης του 
Πρωθυπουργού και του Υπουργού Οικονομίας και Οικο¬ 
νομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (Β' 519). 

2. Την 4672/17/23.6.2003 γνώμη του Διοικητικού Συμ¬ 
βουλίου του Οίκου Ναύτου. 

3. Την 367/2.9.2003 γνωμοδότηση του Συμβουλίου 
Εμπορικού Ναυτικού. 

4. Το γεγονός ότι από τις διατάξεις του παρόντος Προ¬ 
εδρικού Διατάγματος προκαλείται δαπάνη ενός εκατομ¬ 
μυρίου εκατόν εβδομήντα δύο χιλιάδων διακοσίων 
(1.172.200,00) ΕΥΡΩ η οποία θα καλυφθεί εξ ολοκλήρου 
από τις εγγεγραμμένες, στον ΚΑΕ 0652 του προϋπολογι¬ 
σμού εξόδων του Οίκου Ναύτου οικονομικής χρήσεως 
2003, πιστώσεις. 

5. Τις 73/18.2.2004 και 143/27.5.2004 γνωμοδοτήσεις 
του Συμβουλίου της Επικράτειας με πρόταση του Υπουρ¬ 
γού Εμπορικής Ναυτιλίας και του Υφυπουργού Οικονο¬ 
μίας και Οικονομικών, αποφασίζουμε: 

ΑΡΘΡΟ 1 

Με την ευκαιρία των εορτών των Χριστουγέννων 2003 
παρέχεται έκτακτη οικονομική ενίσχυση, υπό μορφή βοη¬ 
θήματος, στις κατά τις διατάξεις του παρόντος κατηγο¬ 
ρίες ανέργων ναυτικών από το Κεφάλαιο Ανεργίας και 
Ασθένειας Ναυτικών (Ν. 6002/1934 ΦΕΚ Α' 37). 

Το ύψος αυτής καθορίζεται σε: 

(α) Εκατόν εβδομήντα πέντε (175,00) ΕΥΡΩ για τους 
άγαμους και τις άγαμες. 

(β) Διακόσια τριάντα (230,00) ΕΥΡΩ για τους έγγαμους 
ή έγγαμες ή έχοντες παιδιά. 

ΑΡΘΡΟ 2 

1. Την οικονομική ενίσχυση του άρθρου 1 δικαιούνται να 
λάβουν οι ναυτικοί που πληρούν αθροιστικώς τις εξής 
προϋποθέσεις: 

(α) Έχουν συνολική θαλάσσια υπηρεσία μεγαλύτε¬ 
ρη από πέντε (5) χρόνια, από την οποία δεκατέσσερις 
(14) μήνες τουλάχιστον μέσα στην τελευταία, πριν 
από την 25η Δεκεμβρίου 2003 τριετία, ή είκοσι τέσσε¬ 
ρις (24) μήνες συνολική θαλάσσια υπηρεσία κατά την 
τελευταία, πριν από την 25η Δεκεμβρίου 2003, τετρα¬ 
ετία. 

(β) Έχει μεσολαβήσει, από τηντελευταία απόλυσή τους 
και μέχρι την 25η Δεκεμβρίου 2003, χρονικό διάστημα 
από τριάντα (30) ημέρες μέχρι δώδεκα (12) μήνες. 

(γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (ΓΕΝΕ) και 
έχουν κάρτα ανεργίας. 

(δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά 
το χρόνο της καταβολής, και δεν προστατεύονται από το 
Ίδρυμα Κοινωνικών Ασφαλίσεων ή άλλο δημόσιο ασφαλι¬ 
στικό φορέα. Τα επιδόματα ασθένειας και ανεργίας του 
άρθρου 19παρ. 2του Π.Δ. 894/1981 (Α'226) και του Π.Δ. 
228/1998 (Α' 176) όπως αυτό τροποποιήθηκε απότα Π.Δ. 
110/2000 (Α' 104) και 281/2001 (Α' 196) δεν θεωρούνται 
επίδομα άλλης μορφής. 

(ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των περιπτώσεων (α), 
(β), (γ) και (δ) ελέγχεται από το ναυτικό φυλλάδιο και το 
διαβατήριο του δικαιούχου. 

Επικυρωμένα από τον Οίκο Ναύτου φωτοαντίγραφα δι- 
καιολογητικών φυλάσσονται στο φάκελο του δικαιούχου 
ναυτικού. 

2. Την οικονομική ενίσχυση του άρθρου 1 του παρό¬ 
ντος, δικαιούνται να λάβουν επίσης οι κατωτέρω κατηγο¬ 
ρίες ανέργων ναυτικών: 

(α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από 
οκτώ (8) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο Γ ραφείο Ευρέ¬ 
σεως Ναυτικής Εργασίας που απολύθηκαν από τις τάξεις 
των Ενόπλων Δυνάμεων μετά την 25η Ιουνίου 2003 και μέ¬ 
χρι την 25η Δεκεμβρίου 2003, εφ' όσον έχουν τουλάχι¬ 
στον δύο (2) χρόνια συνολική θαλάσσια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του Π.Δ. 228/1998 (Α' 176) 
όπως αυτό τροποποιήθηκε από τα Π.Δ. 110/2000 (Α' 104) 
και 281/2001 (Α' 196) για ένα εξάμηνο τουλάχιστον μετά 
την 1η Ιανουάριου 2003 και δεν ναυτολογήθηκαν από τό¬ 
τε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

(ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού και στη Σχολή Θαλαμηπό¬ 
λων. 

(στ) Ναυτικοί που φοιτούν στα Ειδικά Τμήματα υποψη¬ 
φίων Πλοιάρχων και Μηχανικών Γ τάξεως Εμπορικού 
Ναυτικού. 

ΑΡΘΡΟ 3 

1. Για τον υπολογισμό της αναφερόμενης στο άρθρο 2 
συνολικής θαλάσσιας υπηρεσίας, υπολογίζεται η υπηρε¬ 
σία που έχει διανυθεί: 
α) Σε πλοία με Ελληνική Σημαία. 


β) Σε πλοία με ξένη Σημαία συμβεβλημένα με το Ναυτι¬ 
κό Απομαχικό Ταμείο (ΝΑΤ). 

γ) Σε πλοία με ξένη Σημαία μη συμβεβλημένα μετο Ναυ¬ 
τικό Απομαχικό Ταμείο (ΝΑΤ), εφ’ όσον έχει εξαγορασθεί 
σύμφωνα με τις ισχύουσες διατάξεις. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υπη¬ 
ρεσία για τον σκοπό του παρόντος Προεδρικού Διατάγ¬ 
ματος. 

3. Δεν προσμετράται ως χρόνος θαλάσσιας υπηρεσίας, 
η υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

4. Κατά τον υπολογισμό της θαλάσσιας υπηρεσίας και 
της ανεργίας ο μήνας υπολογίζεται σε τριάντα (30) ημέ¬ 
ρες, όπως ορίζει η περίπτωση 18 του άρθρου 1 του Π.Δ. 
894/81, τελευταία δε απόλυση λογίζεται η ημερομηνία μέ¬ 
χρι την οποία ο ναυτικός δικαιούται να λάβει αποζημίωση 
ή μισθό κατά τα άρθρα 62,66 και 75 του Κώδικα Ιδιωτικού 
Ναυτικού Δικαίου. 

ΑΡΘΡΟ 4 

Για τον χαρακτηρισμό ως χρονίου του νοσήματος των 
ναυτικών, οι οποίοι αναφέρονται στην περ. α της παρ. 2 
του άρθρου 2, αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου Αθηνών - Πει¬ 
ραιώς και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στην κατοικία του δικαι¬ 
ούχου Δημοσίου Νοσοκομείου, για τις υπόλοιπες περιο¬ 
χές- 

ΑΡΘΡΟ 5 

Η οικονομική ενίσχυση του άρθρου 1 καταβάλλεται 
στους δικαιούχους, εντός προθεσμίας 30 εργασίμων ημε¬ 
ρών από της δημοσιεύσεως του παρόντος, με την προσέ¬ 
λευσή τους στον Οίκο Ναύτου Πειραιάή στα κατά τόπους 
Κεντρικά Λιμεναρχεία, Λιμεναρχεία, Υπολιμεναρχεία και 
λοιπές Λιμενικές Αρχές οι οποίες έχουν εξουσιοδοτηθεί 
για το σκοπό αυτό. 

ΑΡΘΡΟ 6 

Η καταβολή της οικονομικής ενίσχυσης, πληντης περι- 
πτώσεως της παρ. 2δ του άρθρου 2 του παρόντος, κατα- 
χωρείται από την Αρχή που την καταβάλλει με ειδική πρά¬ 
ξη στο φυλλάδιο του ναυτικού, και ο δικαιούχος υπογρά¬ 
φει σχετική απόδειξη. 

Αν ο δικαιούχος δεν γνωρίζει να υπογράφει, η καταβο¬ 
λή γίνεται μπροστά σε δύο μάρτυρες, που υπογράφουν 
την απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 8 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 19 της 14.7.2004 

Τροποποίηση της υπ’ αριθμ. 3/5.2.2004 πράξης Υπουργι¬ 
κού Συμβουλίου "Σύσταση Συντονιστικού Συμβουλίου 
Ολυμπιακής Ασφάλειας (ΣΥ.Σ.Ο.Α.)" (ΦΕΚΑ'26). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τη διάταξη του άρθρου 8 του Ν. 1558/1985 "Κυβέρ¬ 
νηση και Κυβερνητικά Όργανα" (ΦΕΚΑ' 137), 

2. τη διάταξη του άρθρου 29Ατου Ν. 1558/1985, όπως 
αυτό προστέθηκε με το άρθρο 27 του Ν. 2081/1992 (ΦΕΚ 
Α' 154) και τροποποιήθηκε με το άρθρο 1 παρ. 2 περ. α' 
του Ν. 2469/1997 (ΦΕΚΑ'38), 

3. την υπ’ αριθμ. 3/5.2.2004 πράξη του Υπουργικού Συμ¬ 
βουλίου "Σύσταση Συντονιστικού Συμβουλίου Ολυμπια¬ 
κής Ασφάλειας (ΣΥ.Σ.Ο.Α.)" (ΦΕΚΑ'26), 

4. την υπ’ αριθμ. 55/10.5.2004 εισήγηση του Υπουργού 
Δημόσιας Τάξης, 

5. την πρόταση του Πρωθυπουργού και 

6. το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

1. Τροποποιεί την παρ. 1 του άρθρου 1 της υπ’ αριθμ. 3/ 
5.2.2004 πράξη του Υπουργικού Συμβουλίου ως εξής: 

"Συνιστάται Συντονιστικό Συμβούλιο Ολυμπιακής Ασφά¬ 
λειας (ΣΥ.Σ.Ο.Α.), το οποίο αποτελείται από τους: 
α) Υπουργό Δημόσιας Τάξης, ως Πρόεδρο, 
β) Υπουργό Εσωτερικών, Δημόσιας Διοίκησης και Απο¬ 
κέντρωσης, 

γ) Υπουργό Εξωτερικών, 
δ) Υπουργό Εθνικής Άμυνας, 
ε) Υπουργό Ανάπτυξης, 

στ) Υπουργό Υγείας και Κοινωνικής Αλληλεγγύης, 
ζ) Υπουργό Δικαιοσύνης, 
η) Υπουργό Μεταφορών και Επικοινωνιών, 
θ) Υπουργό Εμπορικής Ναυτιλίας, 
ι) Υπουργό Επικράτειας, 
ια) Υπουργό Αναπληρωτή Πολιτισμού και 
ιβ) Πρόεδρο της Οργανωτικής Επιτροπής Ολυμπιακών 
Αγώνων ΑΘΗΝΑ 2004 Α.Ε., ως μέλη". 

2. Η μόνη παράγραφος του άρθρου 2 της υπ’ αριθμ. 3/ 
5.2.2004 πράξη του Υπουργικού Συμβουλίου αριθμείται 
ως 1 και προστίθεται παρ. 2 ως εξής: 

"Σε έκτακτες περιπτώσεις εξαιρετικά επείγουσας ανά¬ 
γκης αντιμετώπισης κινδύνου σε βάρος της ασφάλειας 
των Ολυμπιακών Αγώνων, αρμοδιότητας ΣΥ.Σ.Ο.Α, είναι 
δυνατό να λαμβάνεται απόφαση από μόνο τον Υπουργό 
ΔημόσιαςΤάξης, ο οποίος παράλληλα συγκαλεί άμεσα το 
ΣΥ.Σ.Ο.Α, που αποφασίζειγιατονπεραιτέρωχειρισμότου 
θέματος". 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
Ακριβές αντίγραφο 

Ο Γ ενικός Γ ραμματέας της Κυβέρνησης 
ΑΡΓΎΡΙΟΣ ΚΑΡΡΑΣ 


ΑΠΟΦΑΣΕΙΣ 

- (3) 

Τροποποίηση της ΠΔ/ΤΕ 2291/21.2.1994, όπως ισχύει, 
σχετικά με τα στοιχεία που υποβάλλουν τα πιστωτικά 
ιδρύματα προς την Τράπεζα της Ελλάδος για την επο- 
πτείατου κινδύνου από ανοικτές συναλλαγματικές θέ¬ 
σεις. 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 176/18.6.2004, θέμα 4ο) 

Αφού έλαβε υπόψη: 

α) την ΠΔ/ΤΕ 2291/21.2.1994, "Στοιχεία που θα υποβάλ¬ 
λουν τα πιστωτικά ιδρύματα προς την Τ ράπεζα της Ελλά¬ 
δος για την εποπτεία του κινδύνου από ανοικτές συναλ¬ 
λαγματικές θέσεις", όπως ισχύει, 
β) την ΠΔ/ΤΕ 2494/27.5.2002 και ειδικότερα τις διατά¬ 
ξεις του κεφαλαίου Ε με τις οποίες τροποποιήθηκαν με¬ 
ταξύ άλλων και οι προθεσμίες υποβολής στοιχείων από τα 
πιστωτικά ιδρύματα στην Τράπεζα της Ελλάδος για την 
εποπτεία της κεφαλαιακής τους επάρκειας, 
γ) την ΠΔ/ΤΕ 2461/5.4.2000 "Εποπτεία των υποκατα- 
στημάτωνπιστωτικώνιδρυμάτωνπου εδρεύουν σε χώρες 
εκτός της Ευρωπαϊκής Ένωσης", 
δ) τη σκοπιμότητα εναρμόνισης της συχνότητας υπο¬ 
βολής από τα πιστωτικά ιδρύματα των στοιχείων για την 
παρακολούθηση του κινδύνου από τις ανοικτές συναλ¬ 
λαγματικές τους θέσεις με τα στοιχεία για την εποπτεία 
της συνολικής κεφαλαιακής τους επάρκειας από την Τ ρά¬ 
πεζα της Ελλάδος, αποφάσισε τα εξής: 

1. Τροποποιούνται οι διατάξεις της παρ. 1 της ΠΔ/ΤΕ 
2291/21.2.1994, όπως ισχύουν και καθορίζεται ότι τα 
στοιχεία για την εποπτεία του κινδύνου από ανοικτές συ¬ 
ναλλαγματικές θέσεις των πιστωτικών ιδρυμάτων θα υπο¬ 
βάλλονται στην Τράπεζα της Ελλάδος (Διεύθυνση Επο- 
πτείας Πιστωτικού Συστήματος) ανά τρίμηνο, σε ατομική 
και ενοποιημένη βάση, κατά τα προβλεπόμενα στο κεφά¬ 
λαιο Ε, παράγραφος 3, της ΠΔ/ΤΕ 2494/27.5.2002. 

2. Διευκρινίζεται ότι: 

α) Η κατά τα ως άνω υποβολή αφορά μόνο τα οριστικά στοι¬ 
χεία, τα δε προσωρινά στοιχεία παύουν να υποβάλλονται. 

β) Τα υποκαταστήματα στην Ελλάδα πιστωτικών ιδρυμά¬ 
των με έδρα σε χώρες εκτός του Ενιαίου Οικονομικού Χώ¬ 
ρου, για τα οποία συντρέχουν οι προϋποθέσεις της παρ. 1 
(α) του κεφ. Ιτης ΠΔ/ΤΕ 2461/5.4.2000 δεν υπάγονται στην 
υποχρέωση υποβολής στοιχείων με βάση την ΠΔ/ΤΕ 2291/ 
21.2.1994, όπως τροποποιείται με την παρούσα απόφαση. 

γ) Η Τ ράπεζα της Ελλάδος διατηρεί το δικαίωμα να ζη¬ 
τά, κατά περίπτωση, ανάλυση της συναλλαγματικής θέ¬ 
σης και για άλλες ημερομηνίες αναφοράς. 

3. Η πρώτη υποβολή με βάση την παρούσα απόφαση θα 
αφορά τα στοιχεία της 30ης Ιουνίου 2004. 

Οι λοιπές διατάξεις των ΠΔ/ΤΕ 2291/21.2.1994, όπως 
ισχύει και 2494/27.5.2002 παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γ ραμματέας 
Ακριβές αντίγραφο 

Αθήνα, 9 Ιουλίου 2004 
Ο Γ ραμματέας 
Σ. ΠΑΠΑΔΟΠΟΥΛΟΣ 




5214 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΟΙΙρ: νννννν.θΙ.^Γ - θ-ητοίΙ: ννθβηη33ΐθΓ @ 01.91- 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουίΌ, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιτι και μέχρι 100 σελίδες σε 5 ουίΌ προσαυξανόμενη 
κατά 1 βυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210-9472556 ϊπΙθγπθΙ : ΗΗρ://νννννν.Θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουι-ο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘιτίΘί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































